Diari Oficial de la Generalitat Valenciana


Sumari del DOGV 8127, del 14-09-2017 (2017/7843)

Aprovació definitiva de l'actualització normativa i revisió d'excepcions aplicables a la ZAS de Woody.
------------------------------------------------------------------------------------------------------

### Dades del document

Número de DOGV
:   8127

Data del DOGV
:   14-09-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/7843


Organisme emissor
:   Ajuntament de València

Tipus de document
:   Anunci

Aprovació definitiva de l'actualització normativa i revisió d'excepcions aplicables a la ZAS de Woody. [2017/7843]  
En virtut del que disposen l'article 29.5 de la Llei 7/2002, de 3 de desembre, de la Generalitat Valenciana, de protecció contra la contaminació acústica, el Decret 104/2006, de 14 de juliol, del Consell, de planificació i gestió en matèria de contaminació acústica i l'ordenança municipal de protecció contra la contaminació acústica, l'acord de declaració de zona acústicament saturada es publicarà en el Diari Oficial de la Generalitat Valenciana i entrarà en vigor, llevat que s'hi dispose el contrari, l'endemà de la seua publicació.  
El Ple de l'Ajuntament, en sessió celebrada el passat 30 de març de 2017, va acordar aprovar l'actualització normativa i revisió del règim d'excepcions aplicable a la ZAS de Woody.  
La zona acústicament saturada, coneguda com a ZAS de Woody, va ser aprovada per acord del Ple de l'Ajuntament de València, en sessió ordinària celebrada el dia 24 de novembre de 2006, i comprén l'àmbit urbà delimitat pel carrer de Gascó Oliag i les avingudes de Catalunya, Blasco Ibáñez i Primat Reig.  
L'acord modifica el punt 3 de les mesures aplicables en la ZAS de Woody segons el tenor literal següent:  
«Segon. Modificar el punt 3 (nou text del règim d'actuacions en l'àrea objecte d'actuació ?ZAS de Woody?) de la proposta sotmesa a tràmit d'informació pública per a l'actualització normativa i revisió del règim d'excepcions aplicable a la ZAS de Woody, basant-se en allò que s'ha resolt en el punt anterior en relació a les al·legacions preses en consideració.»  
Després de la inclusió de les modificacions oportunes, el tenor literal del nou text del règim d'actuacions en l'àrea objecte d'actuació ?ZAS de Woody- passa a ser el següent:  
«Segon. Règim d'actuacions en l'àrea objecte de declaració.  
A fi de permetre una progressiva reducció dels nivells de contaminació per soroll que registra la dita àrea, aquesta queda sotmesa al règim especial d'actuacions següent:  
  
I) Suspensió de la concessió de títol habilitant per a la instal·lació o modificació d'establiments determinats.  
No es concediran nous títols habilitants que tinguen com a objecte la instal·lació o modificació d'activitats de les assenyalades a continuació.  
  
a) Incloses en el Catàleg d'espectacles públics, activitats recreatives i establiments públics:  
Cines  
Teatres  
Auditoris  
Cafés teatre  
Cafés concert  
Cafés cantant  
Sales polivalents  
Casinos de joc  
Sales de bingo  
Salons recreatius de màquines d'atzar, tipus B  
Salons recreatius de màquines d'atzar, tipus A  
Salons de joc  
Cibersalons i semblants  
Sales de festes  
Discoteques  
Sales de ball  
Pubs i karaokes  
Cibercafés  
Establiments d'exhibicions especials  
Salons de banquets  
Restaurants  
Café, bar  
Cafeteries  
Salons lounge  
  
  
b) Altres activitats.  
Botigues de conveniència, regulades en la normativa vigent en matèria d'horaris comercials de la Comunitat Valenciana.  
c) Excepcions.  
En les activitats existents citades en els punts anteriors únicament es permetran modificacions tendents al compliment de les condicions d'accessibilitat.  
  
II) Suspensió de l'atorgament de títols habilitants per a la instal·lació d'ambientació musical en activitats recreatives determinades.  
No s'atorgaran nous títols habilitants l'objecte dels quals siga la instal·lació d'ambientació musical en activitats que, sense tindre'n, s'enquadren dins de les dels subgrups següents del Catàleg d'espectacles públics, activitats recreatives i establiments públics:  
a) D'oci i entreteniment.  
b) Hostaleres i de restauració.  
  
III) Establiment d'horaris restringits per a les activitats responsables, directament o indirectament, dels elevats nivells de soroll de la zona.  
1. L'horari de tancament de les activitats que a continuació s'indiquen serà el que figura anotat en el quadro següent, sense que en cap cas puga suposar l'ampliació de l'horari establit amb caràcter general per a les dites activitats:  
  
Classe d'activitat Horari tancament  
Cafés teatre 02.00 hores  
Cafés concert 02.00 hores  
Cafés cantant 02.00 hores  
Sales polivalents 02.00 hores  
Pubs i karaokes 02.00 hores  
Establiments d'exhibicions especials 02.00 hores  
Salons recreatius màquines d'atzar, tipus B 24.00 hores  
Salons recreatius màquines d'atzar, tipus A 24.00 hores  
Sales de festes 03.00 hores  
Discoteques 03.00 hores  
Sales de ball 03.00 hores  
Cibercafés 00.45 hores  
Café, bar 00.45 hores  
Cafeteries 00.45 hores  
Restaurants 01.00 hores  
Salons de banquets 02.30 hores  
Salons lounge 02.00 hores  
  
2. Els establiments públics destinats a les activitats expressades en l'apartat anterior podran prolongar l'horari de tancament durant la nit de Cap d'Any en noranta minuts sobre l'assenyalat en eixe apartat.  
  
3. Els establiments comercials definits en la normativa vigent en matèria d'horaris comercials de la Comunitat Valenciana, incloses les denominades botigues de conveniència, no podran romandre oberts al públic en la franja horària compresa entre les 00.30 hores i les 06.00 hores.  
  
IV) Limitació horària de col·locació de taules i cadires en la via pública.  
1. Serà possible l'ocupació del domini públic municipal amb taules i cadires únicament en horari de 08.00 a 22.00 hores, sense que en cap cas puga suposar l'ampliació de l'horari establit amb caràcter general.  
  
2. La limitació horària expressada en el número anterior afectarà tant les ocupacions que es troben emparades per l'autorització municipal corresponent com aquelles que s'autoritzen d'ara en avant.  
  
  
V) Prohibició de realització de determinades activitats en la via pública.  
1. No es concediran noves autoritzacions, ni es permetrà l'ocupació del domini públic municipal, amb alguna de les finalitats següents:  
  
a) Instal·lació en la via pública de qualsevol tipus de màquines expenedores.  
b) Instal·lació de quioscos de temporada a què es refereix la normativa vigent en matèria d'ocupació del domini públic municipal.  
c) Actuacions de caràcter artístic, tant individualitzades com en grup, com ara mim, música, pintura i semblants, a què al·ludeix la normativa vigent en matèria d'ocupació del domini públic municipal.  
2. Queda prohibida, en tot cas, l'expedició de begudes i aliments a l'exterior dels locals i establiments, a través de finestres o barres disposades a aquest efecte i amb accés a la via pública, a fi d'evitar l'augment del nivell de soroll en l'ambient exterior.  
  
VI) Limitació horària per a la celebració de revetles.  
L'horari màxim per a la celebració de revetles, amb caràcter general, serà fins a les 22.00 hores, excepte autorització expressa en les festivitats de Falles, Sant Joan, nit de Nadal, nit de Cap d'Any i Reis, i serà necessari informe favorable del servei municipal encarregat de coordinar el control de la contaminació acústica en la ciutat de València.»  
El text íntegre de l'esmentat acord es pot consultar en el tauler d'edictes electrònic en l'enllaç següent https://sede.valencia.es/sede/edictos/index.xhtml'lang=2.  
  
València, 25 de juliol de 2017.- El secretari: Hilario Llavador Cisternes.